KOMISSION TÄYTÄNTÖÖNPANOASETUS (EU) 2022/2312,

annettu 25 päivänä marraskuuta 2022,

Euroopan parlamentin ja neuvoston asetuksen (EU) 2019/1700 mukaisista työvoiman aihealueen yksityiskohtaisista aiheista ”työmarkkinoilla olevat nuoret”, ”koulutustaso – yksityiskohtaiset tiedot, väliaikaisesti tai pysyvästi keskeytetyt opinnot mukaan lukien” ja ”työ- ja perhe-elämän yhteensovittaminen” kahdeksan vuoden välein kerättävistä muuttujista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 7 artiklan 1 kohdan a ja d alakohdan

sekä katsoo seuraavaa:

(1) Jotta voidaan varmistaa tarkkojen ja vertailukelpoisten tietojen keruu työvoiman aihealueella, komission olisi täsmennettävä tietokokonaisuuksien tekniset tiedot niistä kahdeksan vuoden välein kerättävistä muuttujista, jotka kerätään ensimmäisen kerran vuosina 2024 ja 2025.

(2) Komission olisi täsmennettävä tietokokonaisuuksien kuvaukset työvoiman aihealueella yksityiskohtaisista aiheista ”työmarkkinoilla olevat nuoret”, ”koulutustaso – yksityiskohtaiset tiedot, väliaikaisesti tai pysyvästi keskeytetyt opinnot mukaan lukien” ja ”työ- ja perhe-elämän yhteensovittaminen” kahdeksan vuoden välein kerättävien muuttujien osalta.

(3) Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 223/2009 (2) 7 artiklalla perustetun Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Tietokokonaisuuksien kuvaukset työvoiman aihealueella kahdeksan vuoden välein kerättävistä muuttujista, jotka koskevat yksityiskohtaisia aiheita ”työmarkkinoilla olevat nuoret”, ”koulutustaso – yksityiskohtaiset tiedot, väliaikaisesti tai pysyvästi keskeytetyt opinnot mukaan lukien” (ensimmäinen täytäntöönpano vuonna 2024) ja ”työ- ja perhe-elämän yhteensovittaminen” (ensimmäinen täytäntöönpano vuonna 2025), vahvistetaan liitteessä.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä marraskuuta 2022. Komission puolesta Puheenjohtaja Ursula VON DER LEYEN

(1) EUVL L 261I, 14.10.2019, s. 1.

(2) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).